_:nc2a4f02531314afea4d7cfc8f82ec3caxb0
<http://schema.org/articleBody>
"\nजागरण संवाददाता, बागपत। हमलावरों की गिरफ्तारी के लिए एक दारोगा पर 25 हजार रुपये की रिश्वत लेने और 50 हजार रुपये की ओर डिमांड करने का आरोप लगा है। इस संबंध में वीडियो इंटरनेट मीडिया पर प्रसारित हो रहा है।\nबागपत निवासी मोहल्ला मुगलपुरा निवासी फिरोज ने बताया कि उनके मकान में घुसकर गत 21 अगस्त को कुछ व्यक्तियों ने हमला किया था। उनकी पत्नी आसमा को चाकू से प्रहार कर घायल किया था। आरोपितों के विरुद्ध मुकदमा दर्ज कराया गया था। पुलिस ने आरोपितों की गिरफ्तार नहीं की।\n\nआरोप है कि हमलावरों को गिरफ्तार करने के लिए दारोगा ने पहले 25 हजार रुपये की डिमांड की। उनसे 20 हजार रुपये भी नहीं लिए, बल्कि पूरे 25 हजार रुपये प्राप्त किए। अब आरोपितों की गिरफ्तारी के लिए 50 हजार रुपये की डिमांड की जा रही है।\nवीडियो का पता चलने पर उन पर समझौते का दबाव बनाया। इस संबंध में उच्चाधिकारियों से शिकायत की जाएगी। दारोगा का कहना है कि उन पर लगाए गए आरोप निराधार है। उधर सीओ हरीश भदौरिया का कहना है कि मामला संज्ञान में नहीं है।\n\nये भी पढ़ें-&nbsp;\nSSP खड़े थे बगल में, दारोगा और सिपाही इस बात से थे अंजान; हरकतें देखकर कर दिया निलंबित\n\n\n"
<https://www.jagran.com/uttar-pradesh/bagpat-baghpat-cop-accused-of-taking-bribe-for-arresting-accused-23807798.html>